Työkyvyttömyyseläke - kela.fi
Kenelle kansaneläkettä? Kun harkitset eläkettä Eläkeikä lähestyy Työkyky heikentynyt Työkyvyttömyyseläke Määrä Näin haet Maksaminen Työnteko eläkkeellä Ilmoita muutoksista Kuntoutustuki Nuorelle kuntoutusrahaa Takuueläke Asumiseen tukea Hoitotuki Lapsikorotus Rintamalisä Työnteko eläkkeellä Ulkomaat ja eläkkeet Eläkkeellä olevalle tärkeää Verotus Päätöksestä valittaminen
Henkilöasiakkaat/Eläkeläiset/Työkyky heikentynyt/Työkyvyttömyyseläke/
Kun sairaus johtaa työkyvyttömyyteen, haet ensin yleensä sairauspäivärahaa. Jos sairaus pitkittyy, voit hakea työkyvyttömyyseläkettä. Sitä voit saada työeläkkeenä ja kansaneläkkeenä. Kela ja työeläkelaitos selvittävät edellytyksesi ammatilliseen ja lääkinnälliseen kuntoutukseen ennen kuin päättävät työkyvyttömyyseläkkeestä.
Kansaneläkelain mukaisen työkyvyttömyyseläkkeen voit saada, jos täytät kaikki seuraavat edellytykset:
Muut eläkkeesi ja korvauksesi jäävät alle tulorajan
Sairaus, vika tai vamma estää kohtuullisen toimeentulon turvaavan työnteon. Ks. työnteko eläkkeellä.
Viimeisestä kohdasta poiketen sokealla tai liikuntakyvyttömällä hakijalla on oikeus kansaneläkelain mukaiseen työkyvyttömyyseläkkeeseen, vaikka hän pystyisi työhönkin.
Jos olet täyttänyt 60 vuotta, oikeutesi työkyvyttömyyseläkkeeseen arvioidaan hieman lievemmin perustein kuin nuorempana. Silloin painotetaan myös työkyvyttömyyden ammatillista luonnetta.
Sairauspäivärahaa ennen eläkettä
Kun olet sairauden takia pois työstä ja olet saanut sairauspäivärahaa 150 arkipäivää, saat kotiin Kelan tiedotteen kuntoutusmahdollisuuksista ja eläkkeen hakemisesta.
Sairauspäivärahaa maksetaan enintään 300 arkipäivältä. Sen maksaminen päättyy kuitenkin sen kalenterikuukauden lopussa, jota seuraavana kuukautena nämä 300 päivää tulisivat täyteen. Kelan työkyvyttömyyseläke voi alkaa aikaisintaan seuraavan kuukauden alusta. Kaikilla hakijoilla ei kuitenkaan ole oikeutta sairauspäivärahaan, tai sitä ei jää maksettavaksi. Silloinkin kansaneläkelain mukainen työkyvyttömyyseläke alkaa yleensä vasta päivärahakautta (enintään 300 arkipäivää) vastaavan ajan kuluttua. Mutta jos hakijalle myönnetään työeläkelakien mukainen työkyvyttömyyseläke, kansaneläke voi alkaa samasta ajankohdasta.
63 vuotta täyttänyt voi saada Kelasta työkyvyttömyyseläkkeen työkyvyttömyyden alkamista seuraavan kuukauden alusta, jos hänelle on myönnetty aikaisemmin tai samasta ajankohdasta työeläkelakien mukainen vanhuuseläke.
Kuntoutustuki (kela.fi)
Viimeksi muokattu 13.1.2015Sivu päivitetty 13.1.2015